**Indekser**

NISK har i flere år fått laget indekser for jaktlyst og viltfinnerevne ved Universitetet for Biovitenskap i Ås (UMB). Disse blir jevnlig kommunisert til klubben, men ikke brukt aktivt i vårt avlsarbeid. Oppdrettere har på forespørsel fått oppgitt indeks på hunder de ønsket dette på. Arbeidet med å justere indeksene har gått over år, og fra 2012 vil det bli beregnet indeks to ganger i året. Etter vintersesongen og etter sommersesongen.

Styret mener at investeringene i indekser må nyttiggjøres mer, og bli tilgjengelige data for de som ønsker å avle irsksetter.

NKKs HD indeks synliggjøres i dag på vår valpeliste, søk på hund. Mens UMB indeksene ikke er tilgjengelige.

Styret foreslår at også de andre indeksene synliggjøres i vår søk på hund base. Dette slik at indeks til alle hunder blir oppgitt. Ved paringer gis hvert kull en kullindeks. Denne er lik mor jaktlystindeks + mors standindeks + fars jaktlystindeks + fars standindeks.

**Vedtak:**

**NISK implementerer UMB indeksene for jaktlyst og standindeks på NISK søk på hund.**

**Godkjente kull gis en kullindeks lik: lik mor jaktlystindeks + mors standindeks + fars jaktlystindeks + fars standindeks.**